LEGE Nr. 75/1994 din 16 iulie 1994

privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice

*Text în vigoare începând cu data de 26 februarie 2024*

*REALIZATOR: COMPANIA DE INFORMATICĂ NEAMŢ*

*Text actualizat prin produsul informatic legislativ LEX EXPERT în baza actelor normative modificatoare, publicate în Monitorul Oficial al României, Partea I, până la 23 februarie 2024.*

***Act de bază***

**#B**: *Legea nr. 75/1994, publicată în Monitorul Oficial al României, Partea I, nr. 237 din 26 august 1994*

***Acte modificatoare***

**#M4**: *Legea nr. 20/2024*

**#M3**: *Legea nr. 12/2024*

**#M2**: *Legea nr. 176/2023*

**#M1**: *Legea nr. 91/2017*

*Modificările şi completările efectuate prin actele normative enumerate mai sus sunt scrise cu font italic. În faţa fiecărei modificări sau completări este indicat actul normativ care a efectuat modificarea sau completarea respectivă, în forma* ***#M1****,* ***#M2*** *etc.*

**#CIN**

***NOTĂ:***

*Prin Hotărârea Guvernului nr. 1157/2001 au fost aprobate Normele privind arborarea drapelului României, intonarea imnului naţional şi folosirea sigiliilor cu stema României.*

**#B**

**Parlamentul României** adoptă prezenta lege.

CAPITOLUL I

**Arborarea drapelului României**

ART. 1

Modelul drapelului României şi intensitatea culorilor acestuia sunt cele prevăzute în anexa nr. 1.

Drapelul României are formă dreptunghiulară. Lăţimea drapelului este egală cu 2/3 din lungimea acestuia, iar dimensiunile fâşiilor culorilor sunt egale.

**#M2**

*Pe drapelul României nu pot fi adăugate alte inscripţii şi simboluri în afara celor aprobate prin lege sau prin regulamentele militare.*

**#B**

ART. 2

Drapelul României se arborează în mod permanent:

a) pe edificiile şi în sediile autorităţilor şi instituţiilor publice;

b) la sediul partidelor politice, al sindicatelor, al instituţiilor de învăţământ şi cultură;

c) la punctele pentru trecerea frontierei, precum şi la aeroporturile cu trafic internaţional;

d) ca pavilion, pentru navele de orice fel şi alte ambarcaţiuni ce navighează sub pavilion românesc.

ART. 3

Drapelul României se arborează temporar:

a) cu prilejul zilei naţionale a României şi al altor sărbători naţionale, în locurile publice stabilite de autorităţile locale;

b) cu ocazia festivităţilor şi ceremoniilor oficiale cu caracter local, naţional şi internaţional, în locurile unde acestea se desfăşoară;

c) cu prilejul vizitelor oficiale întreprinse în România de şefi de stat şi de guvern, precum şi de înalte personalităţi politice reprezentând principalele organisme internaţionale interguvernamentale, la aeroporturi, gări, porturi şi pe diferite trasee;

d) în cadrul ceremoniilor militare, conform regulamentelor militare;

e) cu ocazia desfăşurării competiţiilor sportive, pe stadioane şi alte baze sportive;

f) în timpul campaniilor electorale, la sediul birourilor, comisiilor electorale şi al secţiilor de votare.

ART. 4

Drapelul României poate fi arborat de persoane fizice la domiciliul sau reşedinţa lor, precum şi de persoane juridice, altele decât cele prevăzute la art. 3, la sediile acestora.

ART. 5

Drapelul României se arborează la sediul misiunilor diplomatice şi oficiilor consulare ale statului român din străinătate, precum şi la reşedinţa şefilor misiunilor diplomatice şi oficiilor consulare, potrivit uzanţelor de protocol.

De asemenea, drapelul României se arborează, sub formă de fanion, pe mijloacele de transport ale şefilor de misiuni diplomatice şi oficii consulare române, în deplasările oficiale ale acestora.

ART. 6

Drapelul României în bernă se arborează în zilele de doliu naţional, stabilite de Guvern.

ART. 7

Drapelele altor state se pot arbora pe teritoriul României numai împreună cu drapelul naţional şi numai cu prilejul vizitelor cu caracter oficial de stat, al unor festivităţi şi reuniuni internaţionale, pe clădiri oficiale şi în locuri publice stabilite cu respectarea prevederilor prezentei legi.

Arborarea drapelului României la manifestările care se desfăşoară sub egida organizaţiilor internaţionale se face potrivit reglementărilor şi uzanţelor internaţionale.

**#M2**

*În locurile în care se arborează drapelul României pot fi arborate şi drapelul Uniunii Europene, şi cel al NATO.*

**#B**

ART. 8

În situaţia în care o dată cu drapelul României se arborează şi unul sau mai multe drapele de stat străine, drapelul României se arborează astfel:

a) când drapelul României se arborează alături de un singur drapel de stat străin, drapelul României se va aşeza în stânga, privind drapelele din faţă;

b) când drapelul României se arborează alături de mai multe drapele de stat străine şi numărul drapelelor este impar, drapelul României se va aşeza în mijloc. Dacă numărul drapelelor este par, drapelul României va fi aşezat în stânga drapelului împreună cu care ocupă centrul, privind drapelele din faţă.

Toate drapelele de stat care se arborează vor avea dimensiuni egale şi vor fi amplasate la acelaşi nivel.

CAPITOLUL II

**Intonarea imnului naţional al României**

ART. 9

Imnul naţional al României este "Deşteaptă-te române", redat în anexa nr. 2.

În interpretare vocală prescurtată, imnul naţional al României se intonează potrivit textului şi partiturii prevăzute în anexa nr. 3.

În interpretarea fanfarelor sau a altor formaţii instrumentale, muzica imnului naţional se intonează o singură dată.

ART. 10

Imnul naţional al României se intonează:

**#M4**

*a) la festivităţile şi ceremoniile oficiale naţionale, cu ocazia Zilei imnului naţional, precum şi la ceremoniile oficiale cu caracter internaţional;*

**#B**

b) la deschiderea şi închiderea emisiunilor staţiilor "Radio România" şi "Televiziunea Română", în interpretare vocală;

c) cu prilejul vizitelor întreprinse în România de şefi de stat şi de guvern;

d) în cadrul ceremoniilor militare, conform regulamentelor militare;

e) pe stadioane şi alte baze sportive, cu ocazia desfăşurării competiţiilor sportive oficiale internaţionale în care este reprezentată România;

**#M1**

*e^1) pe stadioane şi alte baze sportive, cu ocazia desfăşurării competiţiilor sportive oficiale de nivel naţional doar la finala unei competiţii sau, după caz, la turneul final, pentru toate categoriile de vârstă;*

**#B**

f) la deschiderea fiecărei sesiuni a Camerelor Parlamentului;

g) la începutul programului zilnic în şcolile primare şi gimnaziale.

**#M4**

*În cazurile prevăzute la alin. 1 lit. a), c), e) şi f), imnul naţional al României se intonează pe baza textului şi a partiturii prevăzute în anexa nr. 3, tipărite ca anexe, după caz, la bilete sau tichete de intrare ori la legitimaţii de acces sau invitaţii la respectivele evenimente, ori pe baza redării acestora prin proiectare pe ecrane instalate în acest scop.*

*Nerespectarea de către organizatorii respectivelor evenimente a obligaţiei prevăzute la alin. 2 constituie contravenţie şi se sancţionează potrivit art. 24 alin. (1) lit. h) din anexa la Hotărârea Guvernului nr. 1.157/2001 pentru aprobarea Normelor privind arborarea drapelului României, intonarea imnului naţional şi folosirea sigiliilor cu stema României, cu modificările şi completările ulterioare.*

**#B**

ART. 11

Imnul naţional al României poate fi intonat şi la alte manifestări organizate în unităţi de învăţământ sau alte instituţii de cultură.

ART. 12

La începutul manualelor şcolare: abecedare, manuale de citire pentru ciclul primar, manuale de limba şi literatura română, manuale de istorie şi manuale de limba maternă pentru minorităţi se tipăreşte textul imnului naţional al României prevăzut în anexa nr. 3.

ART. 13

Imnul naţional al României se intonează vocal şi se publică oficial numai în limba română.

ART. 14

Imnul naţional al altor state se intonează cu prilejul vizitelor, festivităţilor şi ceremoniilor oficiale cu caracter internaţional, împreună cu imnul naţional al României, înaintea acestuia.

CAPITOLUL III

**Folosirea sigiliilor cu stema României de către autorităţile şi instituţiile publice**

ART. 15

Autorităţile şi instituţiile publice, precum şi misiunile diplomatice şi oficiile consulare ale statului român din străinătate vor folosi sigilii cu stema României, având înscrisă denumirea proprie.

ART. 16

Conducătorii autorităţilor şi instituţiilor publice sunt răspunzători pentru păstrarea şi utilizarea legală a sigiliilor cu stema României.

Păstrarea şi utilizarea sigiliilor pot fi încredinţate unor persoane special desemnate.

ART. 17

Sigiliile cu stema României pentru autorităţile şi instituţiile publice se execută de Regia Autonomă "Monetăria Statului".

Ministerul Apărării Naţionale, Ministerul de Interne şi Serviciul Român de Informaţii pot executa sigiliile proprii în unităţile specializate din subordinea lor.

ART. 18

În caz de pierdere a unui sigiliu cu stema României, conducătorul autorităţii sau instituţiei publice este obligat să înştiinţeze imediat organele teritoriale ale Ministerului de Interne şi să publice pierderea acestuia în Monitorul Oficial al României.

ART. 19

Regimul stabilit prin prezentul capitol se aplică sigiliilor, ştampilelor, precum şi matriţelor timbru sec pe care se imprimă stema României.

CAPITOLUL IV

**Dispoziţii finale**

**#M3**

ART. 20

*Cetăţenii sunt datori să manifeste respect faţă de drapelul şi imnul naţional al României şi să nu comită niciun act prin care s-ar aduce ofensă acestora. Încălcarea interdicţiei prevăzute la art. 1 alin. 3 constituie contravenţie şi se sancţionează cu amendă de la 10.000 lei la 20.000 lei de către agenţii constatatori din cadrul Poliţiei Române şi ai Jandarmeriei Române, cu respectarea dispoziţiilor Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.*

**#B**

ART. 21

La ceremoniile de arborare a drapelului, precum şi la intonarea imnului naţional, cu prilejul solemnităţilor, asistenţa va sta în picioare, bărbaţii se vor descoperi, iar militarii de toate gradele vor da onorul conform regulamentelor militare.

**#M2**

*Pe toată durata intonării imnului naţional asistenţa va intona imnul sau va păstra tăcerea.*

**#B**

ART. 22

În aplicarea prezentei legi, Guvernul va adopta norme referitoare la arborarea drapelului României şi intonarea imnului naţional, în funcţie de natura acţiunilor şi manifestărilor, precum şi de atribuţiile specifice care revin autorităţilor şi instituţiilor publice.

La stabilirea acestor norme se vor avea în vedere reciprocitatea cu celelalte state şi uzanţele internaţionale în materie.

ART. 23

Formele ce se cer a fi îndeplinite pentru confecţionarea sigiliilor cu stema României, modelul sigiliilor, păstrarea şi utilizarea acestora, precum şi scoaterea din folosinţă a sigiliilor uzate sau care devin nefolosibile, ca urmare a modificării structurii sau desfiinţării unor autorităţi sau instituţii publice, se stabilesc prin hotărâre a Guvernului\*).

**#CIN**

***\*)*** *A se vedea Hotărârea Guvernului nr. 544/2003 privind modelul sigiliilor cu stema României, păstrarea şi utilizarea acestora, precum şi scoaterea din folosinţă a sigiliilor cu stema României, uzate sau care devin nefolosibile.*

**#B**

ART. 24

Anexele nr. 1 - 3 fac parte integrantă din prezenta lege.

ART. 25

Pe data intrării în vigoare a prezentei legi sunt şi rămân abrogate: Legea nr. 33/1977 pentru aprobarea imnului de stat al Republicii Socialiste România, publicată în Buletinul Oficial nr. 111 din 28 octombrie 1977; Decretul nr. 90/1977 privind instituirea drapelului de luptă al gărzilor patriotice şi reglementarea acordării acestuia, publicat în Buletinul Oficial nr. 36 din 27 aprilie 1977, precum şi orice alte dispoziţii contrare.

**#M2**

ANEXA 1

***Drapelul României\*)***

*\*) Imaginea drapelului României este reprodusă în facsimil.*

*Figura 1Lex*

*\_\_\_\_\_\_\_*

*|\_\_\_\_\_\_\_|*

*| |*

*| |*

*| |* ***c***

*| | |<------------->|*

*| |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|*

*| | | | | ↑*

*| | | | | |*

*| | | | | |*

*| | | | | |*

*| | | | | |*

*| | | | | |*

*| | | | | |*

*| | | | | |* ***I***

*| | | | | |*

*| | | | | |*

*| | | | | |*

*| | | | | |*

*| | | | | |*

*| | | | | |*

*| |\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_| ↓*

*| | \ \ \*

*| |<----\---------------* ***L*** *---\---------------\--->*

*| | \* ***a*** *\* ***b*** *\* ***c***

*| | \\_\_\_ \\_\_\_ \\_\_\_*

*| |*

*|\_\_\_|*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*| L | Lungime drapel | 1 |*

*|\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*| l | Lăţime drapel | 2/3 L |*

*|\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*| c | Lăţimea fiecărei | 1/3 L |*

*| | culori | |*

*|\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*| Spaţiu culori | Albastru | Galben | Roşu |*

*|\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_|\_\_\_\_\_\_\_\_\_\_\_|*

*| Pantone | 280c | 116c | 186c |*

*|\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_|\_\_\_\_\_\_\_\_\_\_\_|*

*| CMYK | 100-70-0-10 | 0-10-95-0 | 0-90-80-5 |*

*|\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_|\_\_\_\_\_\_\_\_\_\_\_|*

*| RGB | 0-43-127 | 252-209-22 | 206-17-38 |*

*|\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_|\_\_\_\_\_\_\_\_\_\_\_|*

**#B**

ANEXA 2

**"DEŞTEAPTĂ-TE ROMÂNE"**

Deşteaptă-te, române, din somnul cel de moarte,

În care te-adânciră barbarii de tirani!

Acum ori niciodată croieşte-ţi altă soarte,

La care să se-nchine şi cruzii tăi duşmani!

Acum ori niciodată să dăm dovezi la lume

Că-n aste mâni mai curge un sânge de roman,

Şi că-n a noastre piepturi păstrăm cu fală-un nume

Triumfător în lupte, un nume de Traian!

Înalţă-ţi lata frunte şi caută-n giur de tine,

Cum stau ca brazi în munte voinici sute de mii;

Un glas ei mai aşteaptă şi sar ca lupi în stâne,

Bătrâni, bărbaţi, juni, tineri, din munţi şi din câmpii!

Priviţi, măreţe umbre, Mihai, Ştefan, Corvine,

Româna naţiune, ai voştri strănepoţi,

Cu braţele armate, cu focul vostru-n vine,

"Viaţă-n libertate ori moarte!" strigă toţi.

Pre voi vă nimiciră a pizmei răutate

Şi oarba neunire la Milcov şi Carpaţi!

Dar noi, pătrunşi la suflet de sfânta libertate,

Jurăm că vom da mâna, să fim pururea fraţi!

O mamă văduvită de la Mihai cel Mare

Pretinde de la fii-şi azi mână d-ajutori,

Şi blastămă cu lacrimi în ochi pe orişicare,

În astfel de pericul s-ar face vânzători!

De fulgere să piară, de trăsnet şi pucioasă,

Oricare s-ar retrage din gloriosul loc,

Când patria sau mama, cu inimă duioasă,

Va cere ca să trecem prin sabie şi foc!

N-ajunse iataganul barbarei semilune,

A cărui plăgi fatale şi azi le mai simţim;

Acum se vâră cnuta în vetrele străbune,

Dar martor ne e Domnul că vii nu o primim!

N-ajunse despotismul cu-ntreaga lui orbie,

Al cărui jug din seculi ca vitele-l purtăm;

Acum se-ncearcă cruzii, în oarba lor trufie,

Să ne răpească limba, dar morţi numai o dăm!

Români din patru unghiuri, acum ori niciodată

Uniţi-vă în cuget, uniţi-vă-n simţiri!

Strigaţi în lumea largă că Dunărea-i furată

Prin intrigă şi silă, viclene uneltiri!

Preoţi, cu crucea-n frunte! căci oastea e creştină,

Deviza-i libertate şi scopul ei preasfânt.

Murim mai bine-n luptă, cu glorie deplină,

Decât să fim sclavi iarăşi în vechiul nost'pământ!

ANEXA 3

Deşteaptă-te, române, din somnul cel de moarte,

În care te-adânciră barbarii de tirani!

Acum ori niciodată croieşte-ţi altă soarte,

La care să se-nchine şi cruzii tăi duşmani!

Acum ori niciodată să dăm dovezi la lume

Că-n aste mâni mai curge un sânge de roman,

Şi că-n a noastre piepturi păstrăm cu fală-un nume

Triumfător în lupte, un nume de Traian!

Priviţi, măreţe umbre, Mihai, Ştefan, Corvine,

Româna naţiune, ai voştri strănepoţi,

Cu braţele armate, cu focul vostru-n vine,

"Viaţă-n libertate ori moarte!" strigă toţi.

Preoţi, cu crucea-n frunte! căci oastea e creştină,

Deviza-i libertate şi scopul ei preasfânt.

Murim mai bine-n luptă, cu glorie deplină,

Decât să fim sclavi iarăşi în vechiul nost'pământ!

Tempo di marcia

**1. Deş - teap - tă-te, ro - mâ - ne, din som - nul cel de**

**cum ori nici - o - da - tă să dăm do - vezi la**

**viţi, mă - re - ţe um - bre, Mi - hai, Şte - fan, Cor -**

**oţi, cu cru - cea-n frun - te! căci oas - tea e creş -**

**moar - te, În ca - re te-a - dân - ci - ră bar - ba - rii de ti -**

**lu - me Că-n as - te mâni - mai cur - ge un sân - ge de ro -**

**vi - ne, Ro - mâ - na na - ţi - u - ne, ai voş - tri stră - ne -**

**ti - nă, De - vi - za-i li - ber - ta - te şi sco - pul ei prea -**

**rani! \_\_\_\_\_ bar - ba - rii \_ de ti - rani! A - cum ori nici - o -**

**man, \_\_\_\_\_ un sân - ge \_ de ro - man Şi că-n a noas - tre**

**poţi, \_\_\_\_\_ ai voş - tri \_ stră - ne - poţi, Cu bra - ţe - le ar -**

**sfânt, \_\_\_\_\_ şi sco - pul \_ ei prea - sfânt, Mu - rim mai bi - ne-n**

**da - tă cro - ieş - te-ţi al - tă soar - te, La ca - re să - se-n**

**piep - turi păs - trăm cu fa - lă-un nu - me Tri - um - fă - tor - în**

**ma - te, cu fo - cul vos - tru-n vi - ne, "Vi - a - ţă-n li - ber -**

**lup - tă, cu glo - ri - e \_\_\_ de - pli - nă, De - cât să fim \_ sclavi**

**chi - ne şi cru - zii tăi duş - mani, \_\_ şi cru - zii \_\_ tăi duş -**

**lup - te, un nu - me de Tra - ian, \_\_ un nu - me \_\_ de Tra -**

**ta - te ori moar - te!" stri - gă toţi, \_\_ "ori moar - te!" \_\_ stri - gă**

**ia - răşi în ve - chiul nost' pă - mânt, \_\_ în ve - chiul \_\_ nost' pă -**

**mani! A - cum ori nici - o - da - tă cro - ieş - te-ţi al - tă**

**ian! Şi că-n a noas - tre piep - turi păs - trăm cu fa - lă-un**

**toţi. Cu bra - ţe - le ar - ma - te, cu fo - cul vos - tru-n**

**mânt! Mu - rim mai bi - ne-n lup - tă, cu glo - ri - e \_\_\_ de -**

**soar - te, La ca - re să \_\_ se-n - chi - ne şi cru - zii tăi duş -**

**nu - me Tri - um - fă - tor \_\_ în lup - te, un nu - me de Tra -**

**vi - ne, "Vi - a - ţă-n li - ber - ta - te ori moar - te!" stri - gă**

**pli - nă, De - cât să fim \_\_ sclavi ia - răşi în ve - chiul nost' pă -**

**mani, \_\_\_\_\_\_\_\_\_\_ şi cru - zii \_\_ tăi duş - mani! 2. A -**

**ian, \_\_\_\_\_\_\_\_\_\_ un nu - me \_\_ de Tra - ian! 3. Pri -**

**toţi, \_\_\_\_\_\_\_\_\_\_ "ori moar - te!" \_\_ stri - gă toţi, 4. Pre -**

**mânt, \_\_\_\_\_\_\_\_\_\_ în ve - chiul \_\_ nost' pă - mânt !**

------------

Armonizările şi aranjamentele muzicale ale imnului naţional se vor face cu aprobarea Ministerului Culturii.

Figura 2Lex: Imnul naţional al României - partitura

---------------