LEGE Nr. 349/2002 din 6 iunie 2002

pentru prevenirea şi combaterea efectelor consumului produselor din tutun

*Text în vigoare începând cu data de 11 noiembrie 2024*

*REALIZATOR: COMPANIA DE INFORMATICĂ NEAMŢ*

*Text actualizat prin produsul informatic legislativ LEX EXPERT în baza actelor normative modificatoare, publicate în Monitorul Oficial al României, Partea I, până la 11 noiembrie 2024.*

***Act de bază***

**#B**: *Legea nr. 349/2002, publicată în Monitorul Oficial al României, Partea I, nr. 435 din 21 iunie 2002*

***Acte modificatoare***

**#M13**: *Ordonanţa de urgenţă a Guvernului nr. 128/2024*

**#M12**: *Legea nr. 64/2024*

**#M11**: *Legea nr. 64/2022*

**#M10**: *Legea nr. 201/2016*

**#M9**: *Legea nr. 15/2016*

**#M8**: *Legea nr. 203/2008*

**#M7**: *Rectificarea publicată în Monitorul Oficial al României, Partea I, nr. 116 din 14 februarie 2008*

**#M6**: *Ordonanţa Guvernului nr. 5/2008*

**#M5**: *Ordonanţa de urgenţă a Guvernului nr. 58/2006*

**#M4**: *Legea nr. 553/2004*

**#M3**: *Legea nr. 90/2004*

**#M2**: *Legea nr. 275/2003*

**#M1**: *Ordonanţa Guvernului nr. 13/2003*

*Modificările şi completările efectuate prin actele normative enumerate mai sus sunt scrise cu font italic. În faţa fiecărei modificări sau completări este indicat actul normativ care a efectuat modificarea sau completarea respectivă, în forma* ***#M1****,* ***#M2*** *etc.*

**#B**

**Parlamentul României** adoptă prezenta lege.

**#M10**

ART. 1

*Prezenta lege stabileşte unele măsuri privind prevenirea şi combaterea consumului produselor din tutun, prin interzicerea completă a fumatului în toate spaţiile publice închise, în spaţiile închise de la locul de muncă şi în locurile de joacă pentru copii, prin desfăşurarea de campanii de informare şi educare a populaţiei, având ca scop protejarea sănătăţii persoanelor fumătoare şi nefumătoare de efectele dăunătoare ale fumatului, prevenirea răspândirii fumatului în rândul minorilor şi asigurarea unui nivel adecvat al calităţii vieţii populaţiei din România.*

**#B**

ART. 2

În sensul prezentei legi, prin:

**#M10**

*a) \*\*\* Abrogată ~* ***#Formă anterioară***

*b) \*\*\* Abrogată*

*c) \*\*\* Abrogată*

*d) \*\*\* Abrogată*

**#M1**

*e) fumat se înţelege inhalarea voluntară a fumului rezultat în urma arderii tutunului conţinut în ţigarete, ţigări de foi, cigarillos şi pipe;*

**#M10**

*f) \*\*\* Abrogată ~* ***#Formă anterioară***

*g) \*\*\* Abrogată*

*h) \*\*\* Abrogată*

*i) \*\*\* Abrogată*

*i^1) \*\*\* Abrogată*

*j) \*\*\* Abrogată*

*k) \*\*\* Abrogată*

*k^1) \*\*\* Abrogată*

*l) \*\*\* Abrogată*

**#M9**

*m) spaţiu public închis se înţelege orice spaţiu accesibil publicului sau destinat utilizării colective, indiferent de forma de proprietate ori de dreptul de acces, care are un acoperiş, plafon sau tavan şi care este delimitat de cel puţin doi pereţi, indiferent de natura acestora sau de caracterul temporar sau permanent;*

*n) spaţiu închis de la locul de muncă se înţelege orice spaţiu care are un acoperiş, plafon sau tavan şi care este delimitat de cel puţin doi pereţi, indiferent de natura acestora sau de caracterul temporar sau permanent, aflat într-un loc de muncă, astfel cum este definit în Legea securităţii şi sănătăţii în muncă nr. 319/2006, cu modificările ulterioare.*

*n^1) mijloc de transport în comun se înţelege orice vehicul utilizat pentru transportul contra cost al persoanelor;*

*n^2) loc de joacă pentru copii se înţelege orice spaţiu închis sau în aer liber, destinat utilizării de către copii.*

**#M12**

*n^3) prin dispozitive de tip easybox/locker se înţelege o cutie/un spaţiu securizat destinat(ă) depozitării coletelor pentru a fi ridicate de către destinatari în baza unui cod/unei parole furnizat(e) prin mijloace de comunicare electronice sau în momentul efectuării plăţii ramburs la dispozitivul respectiv;*

**#M10**

*o) \*\*\* Abrogată ~* ***#Formă anterioară***

*p) \*\*\* Abrogată*

*q) \*\*\* Abrogată*

**#M12**

ART. 3

*(1) Se interzice fumatul în toate spaţiile publice închise, spaţiile închise de la locul de muncă, mijloacele de transport în comun, locurile de joacă pentru copii. De la prezentele prevederi fac excepţie spaţiile de deţinere în care sunt cazate persoanele private de libertate.*

**#M9**

*(1^1) Se interzice complet fumatul în unităţile sanitare, de învăţământ, precum şi în cele destinate protecţiei şi asistenţei copilului, de stat şi private.*

*(1^2) În spaţiile prevăzute la art. 2 lit. n^1) este interzisă inclusiv utilizarea ţigaretei electronice.*

**#M12**

*(1^3) Se interzic pentru elevii din toate unităţile de învăţământ fumatul, precum şi utilizarea tuturor categoriilor de produse care conţin tutun, a ţigaretelor electronice, a flacoanelor de reumplere pentru ţigaretele electronice, a dispozitivelor electronice pentru încălzirea tutunului şi a produselor destinate inhalării fără ardere din înlocuitori de tutun, a (pouch-urilor) pliculeţelor cu nicotină pentru uz oral şi a produselor destinate inhalării fără ardere din înlocuitori de tutun.*

**#M9**

*(2) Fumatul este permis numai în camere special amenajate, exclusiv în zona de tranzit a aeroporturilor internaţionale, cu respectarea următoarelor condiţii:*

*a) să servească exclusiv fumatului;*

*b) să nu fie spaţiu de trecere sau de acces în spaţii publice închise;*

*c) să fie dotate cu sisteme de ventilaţie funcţionale care să asigure eliminarea fumului din tutun, cu presiune negativă;*

*d) să fie dotate cu scrumiere şi extinctoare şi amenajate în conformitate cu prevederile legale în vigoare privind prevenirea şi stingerea incendiilor;*

*e) să fie marcate la loc vizibil cu indicatoare: "Cameră pentru fumat", "Loc pentru fumat".*

*(2^1) \*\*\* Abrogat ~* ***#Formă anterioară***

*(3) \*\*\* Abrogat*

*(4) \*\*\* Abrogat*

*(4^1) \*\*\* Abrogat*

**#M8**

*(4^2) \*\*\* Abrogat ~* ***#Formă anterioară***

**#M9**

*(5) Se interzice vânzarea la bucată a ţigaretelor, ţigărilor de foi şi cigarillos.*

**#M1**

*(5^1) Pachetele de ţigarete care conţin mai puţin de 20 de bucăţi mai pot fi puse pe piaţă până la data de 31 decembrie 2004.*

**#M6**

*(5^2) Se interzice comercializarea pachetelor de ţigarete care conţin mai puţin de 20 de bucăţi.*

**#M12**

*(6) Se interzice comercializarea prin automate a tuturor categoriilor de produse care conţin tutun, a ţigaretelor electronice, a flacoanelor de reumplere pentru ţigaretele electronice, a dispozitivelor electronice pentru încălzirea tutunului şi a produselor destinate inhalării fără ardere din înlocuitori de tutun, a (pouch-urilor) pliculeţelor cu nicotină pentru uz oral şi a produselor destinate inhalării fără ardere din înlocuitori de tutun.*

*(6^1) Se interzice vânzarea tuturor categoriilor de produse care conţin tutun, a ţigaretelor electronice, a flacoanelor de reumplere pentru ţigaretele electronice, a dispozitivelor electronice pentru încălzirea tutunului şi a produselor destinate inhalării fără ardere din înlocuitori de tutun, a (pouch-urilor) pliculeţelor cu nicotină pentru uz oral şi a produselor destinate inhalării fără ardere din înlocuitori de tutun persoanelor care nu au împlinit vârsta de 18 ani. În scopul verificării vârstei persoanelor care cumpără aceste tipuri de produse, vânzătorii pot solicita prezentarea unui document de identitate.*

*(6^2) Se interzice vânzarea prin dispozitive de tipul easybox/locker a tuturor categoriilor de produse care conţin tutun, a ţigaretelor electronice, a flacoanelor de reumplere pentru ţigaretele electronice, a dispozitivelor electronice pentru încălzirea tutunului şi a produselor destinate inhalării fără ardere din înlocuitori de tutun, a recipientelor cu nicotină pentru uz oral şi a produselor destinate inhalării fără ardere din înlocuitori de tutun.*

*(6^3) Produsele prevăzute la alin. (6^2) care se comercializează prin intermediul serviciilor de curierat trebuie să aibă tipărit pe colet, în mod cât mai lizibil, mesajul "ATENŢIE! ACEST PACHET CONŢINE PRODUSE DIN TUTUN ŞI/SAU PRODUSE CARE CONŢIN NICOTINĂ. A SE VERIFICA VÂRSTA CLIENTULUI".*

*(7) În autorizaţia sanitară de funcţionare a unităţilor care comercializează produse din tutun, ţigarete electronice, flacoane de reumplere pentru ţigaretele electronice, dispozitive electronice pentru încălzirea tutunului şi a produselor destinate inhalării fără ardere din înlocuitori de tutun, (pouch-uri) pliculeţe cu nicotină pentru uz oral şi produse destinate inhalării fără ardere din înlocuitori de tutun se introduce o clauză specială de interzicere a vânzării produselor din tutun, ţigaretelor electronice, flacoanelor de reumplere pentru ţigaretele electronice, dispozitivelor electronice pentru încălzirea tutunului şi a produselor destinate inhalării fără ardere din înlocuitori de tutun, (pouch-urilor) pliculeţelor cu nicotină pentru uz oral şi produselor destinate inhalării fără ardere din înlocuitori de tutun tinerilor sub 18 ani.*

**#M9**

*(7^1) Se interzice comercializarea produselor din tutun în unităţile sanitare şi cele de învăţământ, de stat şi private.*

**#M10**

*(8) \*\*\* Abrogat ~* ***#Formă anterioară***

*(8^1) \*\*\* Abrogat*

*(9) \*\*\* Abrogat*

*(10) \*\*\* Abrogat*

**#M10**

*ART. 3^1 \*\*\* Abrogat ~* ***#Formă anterioară***

*ART. 3^2 \*\*\* Abrogat*

*ART. 3^3 \*\*\* Abrogat*

*ART. 3^4 \*\*\* Abrogat*

**#B**

ART. 4

(1) Publicitatea pentru produsele din tutun este permisă în conformitate cu legislaţia în vigoare.

**#M1**

*(2) Folosirea unei embleme sau a denumirii unei mărci de tutun pentru promovarea ori comercializarea altor produse este interzisă.*

**#M12**

ART. 5

*(1) Persoanele responsabile din instituţiile şi unităţile care administrează spaţiile menţionate la art. 2 lit. m), n), n^1) şi n^2) vor elabora şi vor pune în aplicare regulamente interne pentru aplicarea art. 3 alin. (1), (1^1) şi (1^3), inclusiv prin prevederea ca abatere disciplinară gravă a încălcării respectivelor dispoziţii şi marcarea spaţiilor menţionate cu indicatoare prin care să se indice "Fumatul interzis" şi folosirea simbolului internaţional, respectiv ţigareta barată de o linie transversală.*

*(2) Ministerul Educaţiei stabileşte, prin Regulamentul-cadru de organizare şi funcţionare a unităţilor de învăţământ preuniversitar, sancţiunile aplicabile elevilor pentru nerespectarea prevederilor referitoare la vânzarea/deţinerea şi utilizarea tuturor categoriilor de produse care conţin tutun, a ţigaretelor electronice, a flacoanelor de reumplere pentru ţigaretele electronice şi a dispozitivelor electronice pentru încălzirea tutunului în incinta unităţilor de învăţământ.*

**#M10**

*ART. 6 \*\*\* Abrogat ~* ***#Formă anterioară***

*ART. 7 \*\*\* Abrogat*

*ART. 7^1 \*\*\* Abrogat*

**#B**

ART. 8

Ministerul Educaţiei şi Cercetării, Ministerul Sănătăţii şi Autoritatea Naţională pentru Tineret elaborează şi pun în aplicare programe naţionale de educaţie, inclusiv prin mass-media, privind prevenirea şi combaterea consumului produselor din tutun.

**#M8**

*ART. 8^1 \*\*\* Abrogat ~* ***#Formă anterioară***

**#M9**

ART. 9

*În vederea difuzării de materiale promoţionale de prevenire şi combatere a consumului produselor din tutun, posturile de radio şi de televiziune pun la dispoziţie un spaţiu de emisie de minimum 30 de minute săptămânal, pentru Ministerul Educaţiei Naţionale şi Cercetării Ştiinţifice, Ministerul Sănătăţii, Ministerul Tineretului şi Sportului şi organizaţiile nonguvernamentale independente de industria tutunului şi care au ca obiectiv al activităţilor reducerea consumului de tutun, în condiţiile prevăzute la art. 44 alin. (1) din Legea nr. 95/2006 privind reforma în domeniul sănătăţii, republicată, cu modificările şi completările ulterioare.*

**#M3**

ART. 9^1

*Nerespectarea prevederilor prezentei legi atrage răspunderea contravenţională civilă sau penală, după caz, potrivit legii.*

**#M6**

ART. 10

*(1) Următoarele fapte constituie contravenţii şi se sancţionează după cum urmează:*

**#M12**

*a) nerespectarea de către persoanele fizice a prevederilor art. 3 alin. (1), (1^1) şi (6^3) se sancţionează cu amendă contravenţională de la 100 lei la 500 lei;*

*b) nerespectarea de către persoanele juridice a prevederilor art. 3 alin. (1), (1^1), (5), (5^2), (6), (7^1) şi ale art. 4 alin. (2) se sancţionează cu amendă contravenţională de 5.000 de lei la prima abatere, cu amendă contravenţională de 10.000 de lei şi cu sancţiunea complementară de suspendare a activităţii până la remedierea situaţiei care a dus la suspendarea activităţii la a doua abatere; săvârşirea unei noi contravenţii prevăzute de această lege se sancţionează cu amendă contravenţională de 15.000 de lei şi cu sancţiunea complementară de închidere a unităţii. În cazul constatării nerespectării prevederilor art. 3 alin. (6), instituţiile publice abilitate conform art. 14^1 vor putea aplica sancţiuni conform prezentei litere şi deţinătorilor spaţiilor pe care sunt amplasate automatele;*

*b^1) nerespectarea de către persoanele juridice a prevederilor art. 3 alin. (6^1), (6^2) şi (6^3) se sancţionează cu amendă contravenţională de 10.000 de lei şi cu sancţiunea complementară de suspendare a activităţii pe o perioadă de 30 de zile la prima abatere; săvârşirea unei noi contravenţii prevăzute de această lege se sancţionează cu amendă contravenţională de 20.000 de lei şi cu sancţiunea complementară de închidere a unităţii;*

**#M10**

*c) \*\*\* Abrogată ~* ***#Formă anterioară***

*d) \*\*\* Abrogată*

**#M13**

*(2) Sancţiunile contravenţionale complementare dispuse potrivit prevederilor alin. (1) lit. b) şi b^1) se vor materializa prin aplicarea de sigilii sau alte semne distinctive cu valoare de sigiliu.*

**#M3**

ART. 10^1

*Tutunul şi produsele din tutun care rezultă din săvârşirea contravenţiilor prevăzute la art. 10 se confiscă, în vederea distrugerii, conform prevederilor legale în vigoare.*

**#M10**

*ART. 11 \*\*\* Abrogat ~* ***#Formă anterioară***

**#M10**

ART. 12

*(1) Nerespectarea prevederilor art. 3 alin. (5^2) şi (6) şi ale art. 4 alin. (2) se sancţionează cu retragerea de pe piaţă a produsului în cauză, în vederea distrugerii, conform legii, de către organele competente.*

**#M9**

*(2) \*\*\* Abrogat ~* ***#Formă anterioară***

**#M3**

*ART. 13 \*\*\* Abrogat ~* ***#Formă anterioară***

**#M13**

ART. 14

*Prevederile referitoare la stabilirea şi sancţionarea contravenţiilor din prezenta lege se completează cu dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, cu excepţia dispoziţiilor art. 32 alin. (3) teza întâi din respectiva ordonanţă.*

**#M12**

ART. 14^1

*Constatarea contravenţiilor şi aplicarea sancţiunilor se fac de către persoane împuternicite în acest sens de către Ministerul Sănătăţii şi Autoritatea Naţională pentru Protecţia Consumatorilor, de către reprezentanţi ai poliţiei locale sau ai Ministerului Afacerilor Interne.*

**#M10**

*ART. 14^2 \*\*\* Abrogat ~* ***#Formă anterioară***

*ART. 15 \*\*\* Abrogat*

**#M5**

*Prezenta lege transpune Directiva Parlamentului European şi a Consiliului Uniunii Europene nr. 2001/37/CE privind armonizarea dispoziţiilor legislative, de reglementare sau administrative ale statelor membre cu privire la producerea, prezentarea şi vânzarea produselor din tutun, publicată în Jurnalul Oficial al Comunităţilor Europene nr. L 194 din 18 iulie 2001, pag. 26 - 35.*

**#CIN**

***NOTĂ:***

*Reproducem mai jos prevederile art. 27 alin. (2) din Legea nr. 201/2016 (****#M10****).*

**#M10**

*"(2) Până la data de 20 mai 2017 este permisă introducerea pe piaţă a următoarelor produse care nu sunt în conformitate cu prezenta lege:*

*a) produsele din tutun fabricate sau puse în liberă circulaţie şi etichetate în conformitate cu Legea nr. 349/2002 pentru prevenirea şi combaterea efectelor consumului produselor din tutun, cu modificările şi completările ulterioare, înainte de data intrării în vigoare a prezentei legi;*

*b) ţigaretele electronice sau flacoanele de reumplere fabricate sau puse în liberă circulaţie înainte de 20 noiembrie 2016;*

*c) produsele din plante pentru fumat, fabricate sau puse în liberă circulaţie înainte de data intrării în vigoare a prezentei legi."*

**#M10**

*ANEXĂ \*\*\* Abrogată ~* ***#Formă anterioară***

**#B**

---------------