**Instructiunea nr. 4/2011**

**privind finantarea cheltuielilor pentru examinarea medicala obligatorie periodica a salariatilor din invatamantul preuniversitar de stat, cu exceptia celei care, potrivit legii, se efectueaza gratuit**

Publicat in [Monitorul Oficial 219 din 30 martie 2011 (M. Of. 219/2011)](http://www.legestart.ro/Monitorul-Oficial-219-din-30.03.2011-(M.-Of.-219-2011-20041).htm)

In conformitate cu Hotararea Guvernului [nr. 81/2010](http://www.legestart.ro/Hotararea-81-2010-organizarea-functionarea-Ministerului-Educatiei-Cercetarii-Tineretului-Sportului-(MzQ2NTUz).htm) privind organizarea si functionarea Ministerului Educatiei, Cercetarii, Tineretului si Sportului, cu modificarile si completarile ulterioare, in temeiul art. 105 alin. (2) lit. (g), art. 234 alin. (1) din Legea educatiei nationale [nr. 1/2011](http://www.legestart.ro/Legea-1-2011-a-educatiei-nationale-(MzY3MTA3).htm), precum si al art. 4 din Ordinul ministrului educatiei, cercetarii, tineretului si sportului [nr. 3.753/2011](JavaScript:lnk('368881');) privind aprobarea unor masuri tranzitorii in sistemul national de invatamant, ministrul educatiei, cercetarii, tineretului si sportului emite prezenta instructiune.

   Art. 1. - Incadrarea si mentinerea intr-o functie didactica sau didactica auxiliara, precum si intr-o functie de conducere, de indrumare si control sunt conditionate de prezentarea unui certificat medical, eliberat pe un formular specific elaborat de Ministerul Educatiei, Cercetarii, Tineretului si Sportului, impreuna cu Ministerul Sanatatii.

   Art. 2. - Finantarea cheltuielilor pentru examinarea medicala obligatorie periodica a salariatilor din invatamantul preuniversitar de stat, cu exceptia celei care, potrivit legii, se efectueaza gratuit, se asigura din bugetele locale ale unitatilor administrativ-teritoriale, respectiv ale consiliilor judetene si ale sectoarelor municipiului Bucuresti de care apartin unitatile de invatamant preuniversitar de stat.

   Art. 3. - Conducerea unitatii de invatamant preuniversitar de stat are obligatia sa isi fundamenteze cheltuielile cu aceasta destinatie in bugetul propriu, pe baza de indicatori fizici si valorici care sa reflecte in mod real necesarul de finantare, aplicandu-se masuri pentru utilizarea cu maxima eficienta a fondurilor in interesul procesului de invatamant.

   Art. 4. - Bugetele elaborate de unitatile de invatamant preuniversitar de stat se prezinta spre aprobare autoritatii administratiei publice locale, respectiv consiliilor judetene si ale sectoarelor municipiului Bucuresti.

   Art. 5. - Dupa aprobare, bugetele unitatilor de invatamant preuniversitar de stat reprezinta documentul pe baza caruia se asigura finantarea cheltuielilor acestora in exercitiul financiar respectiv.

   Art. 6. - Directiile de specialitate din cadrul Ministerului Educatiei, Cercetarii, Tineretului si Sportului, unitatile de invatamant, autoritatile administratiei publice locale, consiliile judetene si ale sectoarelor municipiului Bucuresti duc la indeplinire prezenta instructiune.

   Art. 7. - Prezenta instructiune se publica in Monitorul Oficial al Romaniei, Partea I.

Bucuresti, 22 martie 2011.

Nr. 4.