ORDIN Nr. 6636/2025 din 30 octombrie 2025

pentru aprobarea Calendarului activităţilor privind reorganizarea unor unităţi de învăţământ preuniversitar, pentru anul şcolar 2026 - 2027

EMITENT: MINISTERUL EDUCAŢIEI ŞI CERCETĂRII

PUBLICAT ÎN: MONITORUL OFICIAL NR. 1015 din 3 noiembrie 2025

Având în vedere:

- prevederile art. 19 alin. (11) - (16), (30) şi (31) din Legea învăţământului preuniversitar nr. 198/2023, cu modificările şi completările ulterioare;

- Referatul de aprobare nr. 3.720/DGMCDRSIP din 27.10.2025,

în temeiul prevederilor art. 13 alin. (3) din Hotărârea Guvernului nr. 731/2024 privind organizarea şi funcţionarea Ministerului Educaţiei şi Cercetării, cu modificările şi completările ulterioare,

**ministrul educaţiei şi cercetării** emite prezentul ordin.

ART. 1

Se aprobă Calendarul activităţilor privind reorganizarea unor unităţi de învăţământ preuniversitar, pentru anul şcolar 2026 - 2027, prevăzut în anexa care face parte integrantă din prezentul ordin.

ART. 2

Direcţia generală management, carieră didactică şi reţea şcolară în învăţământul preuniversitar, Direcţia generală minorităţi şi desegregare din cadrul Ministerului Educaţiei şi Cercetării, Agenţia Română de Asigurare a Calităţii în Învăţământul Preuniversitar, inspectoratele şcolare, unităţile de învăţământ preuniversitar, instituţiile de învăţământ superior în structura/subordinea cărora funcţionează unităţi de învăţământ preuniversitar şi unităţile de educaţie extraşcolară duc la îndeplinire prevederile prezentului ordin.

ART. 3

Prezentul ordin se publică în Monitorul Oficial al României, Partea I.

p. Ministrul educaţiei şi cercetării,

**Gigel Paraschiv,**

secretar de stat

Bucureşti, 30 octombrie 2025.

Nr. 6.636.

ANEXĂ

**CALENDARUL**

**activităţilor privind reorganizarea unor unităţi de învăţământ preuniversitar, pentru anul şcolar 2026 - 2027**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|Nr. | Descrierea activităţii | Perioada/Data |

|crt.| | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_|

| 1.| Transmiterea de către inspectoratele şcolare | 4 - 7 noiembrie |

| | la Agenţia Română de Asigurare a Calităţii în| 2025 |

| | Învăţământul Preuniversitar, denumită în | |

| | continuare ARACIP, şi spre informare | |

| | Ministerului Educaţiei şi Cercetării a listei| |

| | unităţilor de învăţământ preuniversitar de | |

| | stat cu personalitate juridică propuse pentru| |

| | reorganizare, însoţită de o notă de | |

| | fundamentare privind motivele care stau la | |

| | baza procesului de reorganizare propus\*). | |

| | Se vor avea în vedere cu prioritate | |

| | următoarele situaţii: | |

| | a) reorganizarea unităţilor de învăţământ | |

| | care nu îndeplinesc condiţiile de funcţionare| |

| | cu personalitate juridică, în conformitate cu| |

| | prevederile art. 16 alin. (1) din | |

| | Legea învăţământului preuniversitar | |

| | nr. 198/2023, cu modificările şi completările| |

| | ulterioare; | |

| | b) reorganizarea creşelor cu personalitate | |

| | juridică pentru care autorităţile | |

| | administraţiei publice locale au calitatea de| |

| | persoană juridică fondatoare; | |

| | c) transferul drepturilor de organizare şi | |

| | coordonare a creşelor cu personalitate | |

| | juridică pentru care autorităţile | |

| | administraţiei publice locale au calitatea de| |

| | persoană juridică fondatoare, cu minimum 200 | |

| | de antepreşcolari; | |

| | d) arondarea şcolilor profesionale cu | |

| | personalitate juridică la unităţi de | |

| | învăţământ liceal în vederea aplicării | |

| | prevederilor art. 248 alin. (17) din | |

| | Legea învăţământului preuniversitar | |

| | nr. 198/2023, cu modificările şi completările| |

| | ulterioare. | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_| |

| 2.| Transmiterea la Ministerul Educaţiei şi | |

| | Cercetării: | |

| | a) a solicitărilor de reorganizare a unor | |

| | unităţi de învăţământ preuniversitar | |

| | particular/confesional, pentru anul şcolar | |

| | 2026 - 2027, de către persoanele juridice de | |

| | drept privat fondatoare ale unităţilor de | |

| | învăţământ preuniversitar particular, | |

| | respectiv de către conducerea cultului | |

| | recunoscut oficial de stat care a participat | |

| | la înfiinţarea unităţilor de învăţământ | |

| | preuniversitar confesional, acreditate sau | |

| | autorizate să funcţioneze provizoriu\*); | |

| | b) a solicitărilor de reorganizare a unor | |

| | unităţi de învăţământ preuniversitar militar,| |

| | pentru anul şcolar 2026 - 2027, de către | |

| | Ministerul Apărării Naţionale, Ministerul | |

| | Afacerilor Interne sau Ministerul Justiţiei, | |

| | după caz\*); | |

| | c) a listei cu situaţiile divergente | |

| | intervenite între inspectoratele şcolare şi | |

| | autorităţile administraţiei publice locale | |

| | privind propunerile de reorganizare a unor | |

| | unităţi de învăţământ preuniversitar cu | |

| | personalitate juridică, pentru anul şcolar | |

| | 2026 - 2027, însoţită de un raport detaliat | |

| | care să cuprindă motivele care au condus la | |

| | acestea, punctul de vedere al inspectoratelor| |

| | şcolare şi cel al autorităţilor | |

| | administraţiei publice locale în cauză, | |

| | precum şi a propunerilor de reorganizare a | |

| | unor unităţi de educaţie extraşcolară, dacă | |

| | este cazul\*). | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_| |

| 3.| Verificarea şi transmiterea de către | |

| | Ministerul Educaţiei şi Cercetării la ARACIP | |

| | a solicitărilor de reorganizare a unor | |

| | unităţi de învăţământ preuniversitar | |

| | particular/confesional, unităţi de învăţământ| |

| | preuniversitar militar, pentru anul şcolar | |

| | 2025 - 2026, în vederea demarării de către | |

| | ARACIP a procesului de evaluare | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_|

| 4.| Transmiterea de către Ministerul Educaţiei şi| Până la data de |

| | Cercetării: | 17 noiembrie |

| | a) la ARACIP a listei unităţilor de | 2025 |

| | învăţământ care fac obiectul reorganizării, | |

| | pentru anul şcolar 2026 - 2027, ca urmare a | |

| | procesului de analiză a situaţiilor | |

| | divergente comunicate de către inspectoratele| |

| | şcolare, în vederea demarării de către ARACIP| |

| | a procesului de evaluare; | |

| | b) inspectoratelor şcolare a listei | |

| | unităţilor de învăţământ pentru care, în urma| |

| | analizării situaţiilor divergente, s-a | |

| | stabilit reorganizarea acestora, comunicată | |

| | ARACIP în vederea demarării procesului de | |

| | evaluare, precum şi a listei unităţilor de | |

| | învăţământ pentru care s-a stabilit că nu | |

| | este necesar un astfel de demers | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_|

| 5.| Activităţi desfăşurate de către ARACIP în | 10 noiembrie |

| | vederea realizării procesului de reorganizare| 2025 - 20 |

| | a unor unităţi de învăţământ preuniversitar/ | februarie 2026 |

| | unităţi de educaţie extraşcolară, respectiv | |

| | emiterea ordinelor ministrului educaţiei şi | |

| | cercetării de reorganizare | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_|

| 6.| După emiterea şi comunicarea ordinelor | martie - august |

| | ministrului educaţiei şi cercetării de | 2026 |

| | reorganizare, autorităţile administraţiilor | |

| | publice locale au obligaţia de a emite | |

| | hotărâri de consiliu local de modificare a | |

| | hotărârii iniţiale de organizare a reţelei | |

| | şcolare în vederea cuprinderii de drept în | |

| | reţeaua şcolară a unităţilor de învăţământ | |

| | rezultate în urma procesului de reorganizare.| |

| | În condiţiile în care autorităţile | |

| | administraţiilor publice locale nu emit | |

| | hotărâri de consiliu local de modificare a | |

| | hotărârilor iniţiale de organizare a reţelei | |

| | şcolare, reţeaua şcolară se organizează în | |

| | baza hotărârilor iniţiale ale consiliilor | |

| | locale şi a ordinelor ministrului educaţiei | |

| | şi cercetării de reorganizare. | |

| | În situaţia în care reţeaua şcolară a fost | |

| | organizată prin ordin al ministrului | |

| | educaţiei şi cercetării, acesta se modifică | |

| | în conformitate cu ordinul/ordinele de | |

| | reorganizare. | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_|

| 7.| Transmiterea de către inspectoratele şcolare | 17 - 31 august |

| | la ARACIP a listei unităţilor de învăţământ | 2026 |

| | propuse pentru reorganizare, pentru anul | |

| | şcolar 2027 - 2028 | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_|

\*) Prin excepţie de la prevederile Metodologiei privind reorganizarea unităţilor de învăţământ preuniversitar cu personalitate juridică, aprobată prin Ordinul ministrului educaţiei nr. 6.799/2023, unităţile de învăţământ pot fi supuse procesului de reorganizare prin una dintre operaţiunile de fuziune prin absorbţie/contopire, divizare urmată de absorbţie/constituirea unei noi unităţi de învăţământ şi pentru componente organizatorice de tip structură arondată, specializare/calificare acreditată sau autorizată să funcţioneze provizoriu. Pentru componentele autorizate să funcţioneze provizoriu, după reorganizare, este necesară urmarea procedurii de acreditare în condiţiile legii.

---------------