ORDIN Nr. 6637/2025 din 30 octombrie 2025

privind aprobarea Calendarului operaţiunilor de organizare a reţelei şcolare, pentru anul şcolar 2026 - 2027

EMITENT: MINISTERUL EDUCAŢIEI ŞI CERCETĂRII

PUBLICAT ÎN: MONITORUL OFICIAL NR. 1014 din 3 noiembrie 2025

Având în vedere:

- prevederile art. 19 alin. (6) - (9) din Legea învăţământului preuniversitar nr. 198/2023, cu modificările şi completările ulterioare;

- Referatul de aprobare nr. 3.721/DGMCDRSIP din 27.10.2025,

în temeiul prevederilor art. 13 alin. (3) din Hotărârea Guvernului nr. 731/2024 privind organizarea şi funcţionarea Ministerului Educaţiei şi Cercetării, cu modificările şi completările ulterioare,

**ministrul educaţiei şi cercetării** emite prezentul ordin.

ART. 1

Se aprobă Calendarul operaţiunilor de organizare a reţelei şcolare, pentru anul şcolar 2026 - 2027, prevăzut în anexa care face parte integrantă din prezentul ordin.

ART. 2

Direcţia generală management, carieră didactică şi reţea şcolară în învăţământul preuniversitar, Direcţia generală minorităţi şi desegregare din cadrul Ministerului Educaţiei şi Cercetării, Agenţia Română de Asigurare a Calităţii în Învăţământul Preuniversitar, inspectoratele şcolare, unităţile de învăţământ preuniversitar, instituţiile de învăţământ superior în structura/subordinea cărora funcţionează unităţi de învăţământ preuniversitar şi unităţile de educaţie extraşcolară duc la îndeplinire prevederile prezentului ordin.

ART. 3

Prezentul ordin se publică în Monitorul Oficial al României, Partea I.

p. Ministrul educaţiei şi cercetării,

**Gigel Paraschiv,**

secretar de stat

Bucureşti, 30 octombrie 2025.

Nr. 6.637.

ANEXĂ

**CALENDARUL**

**operaţiunilor de organizare a reţelei şcolare, pentru anul şcolar 2026 - 2027**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|Nr. | Activitatea | Perioada/ |

|crt.| | Termenul |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

| 1.| Solicitarea de către inspectoratele şcolare a | 4 - 7 |

| | propunerilor privind organizarea reţelei | noiembrie 2025|

| | şcolare de către consiliile locale/consiliile | |

| | judeţene\*) | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

| 2.| Transmiterea de către consiliile locale/ | 5 - 21 |

| | consiliile judeţene la inspectoratele şcolare a| noiembrie 2025|

| | proiectelor de hotărâre a consiliului local/ | |

| | judeţean însoţite de rapoartele motivate | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

| 3.| Transmiterea de către inspectoratele şcolare la| 17 - 25 |

| | Ministerul Educaţiei şi Cercetării a | noiembrie 2025|

| | rapoartelor privind modul de respectare a | |

| | criteriilor de către unităţile de învăţământ | |

| | preuniversitar special pentru care consiliile | |

| | judeţene au solicitat avizul conform | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

| 4.| Emiterea avizului conform de către consiliul de| Până la data |

| | administraţie al inspectoratului şcolar, | de 8 decembrie|

| | respectiv de către Ministerul Educaţiei şi | 2025 |

| | Cercetării | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

| 5.| Transmiterea la Ministerul Educaţiei şi | Până la data |

| | Cercetării a situaţiilor în care nu au fost | de 20 ianuarie|

| | emise hotărârile consiliului local/judeţean de | 2026 |

| | către unitatea administrativ-teritorială/ | |

| | consiliul judeţean | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

| 6.| Transmiterea de către inspectoratele şcolare la| Până la data |

| | Ministerul Educaţiei şi Cercetării a reţelei | de 21 ianuarie|

| | şcolare pentru anul şcolar 2026 - 2027, în | 2026 |

| | format electronic, scanat | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

| 7.| Emiterea ordinului ministrului educaţiei şi | 30 ianuarie |

| | cercetării privind includerea unor unităţi de | 2026 |

| | învăţământ în reţeaua şcolară pentru anul | |

| | şcolar 2026 - 2027, precum şi organizarea | |

| | reţelei şcolare pentru anul şcolar 2026 - 2027 | |

| | din localităţile în care nu s-a realizat în | |

| | totalitate procesul de organizare a reţelei | |

| | şcolare de către autorităţile administraţiei | |

| | publice locale cu avizul conform emis de către | |

| | inspectoratele şcolare | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

| 8.| Publicarea, pe pagina web, de către | 23 februarie |

| | autorităţile administraţiei publice locale şi | 2026 |

| | inspectoratele şcolare, a listei unităţilor de | |

| | învăţământ de stat, particulare şi | |

| | confesionale, acreditate/autorizate să | |

| | funcţioneze provizoriu, care organizează în | |

| | condiţiile legii activităţi de educaţie în anul| |

| | şcolar 2026 - 2027\*\*) | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

| 9.| Înregistrarea şi soluţionarea solicitărilor de | 1 septembrie -|

| | modificare a structurii reţelei şcolare | 15 octombrie |

| | aprobate pentru anul şcolar 2026 - 2027, | 2026 |

| | prevăzute de art. 8 alin. (2) din Metodologia | |

| | privind procesul de organizare a reţelei | |

| | şcolare a unităţilor de învăţământ | |

| | preuniversitar, aprobată prin | |

| | Ordinul ministrului educaţiei nr. 6.800/2023 | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

| 10.| Includerea în reţeaua şcolară, pentru anul | Data începerii|

| | şcolar 2025 - 2026, a unităţilor de învăţământ | cursurilor - |

| | de masă aflate în situaţiile prevăzute de | 15 octombrie |

| | art. 8 alin. (3) din Metodologia privind | 2026 |

| | procesul de organizare a reţelei şcolare a | |

| | unităţilor de învăţământ preuniversitar, | |

| | aprobată prin | |

| | Ordinul ministrului educaţiei nr. 6.800/2023 | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_|

\*) În vederea aplicării prevederilor art. 248 alin. (17) din Legea învăţământului preuniversitar nr. 198/2023, cu modificările şi completările ulterioare, şcolile profesionale cu personalitate juridică, pentru care nu este posibilă arondarea la unităţi de învăţământ liceal, vor întreprinde demersurile pentru obţinerea autorizaţiei de funcţionare provizorie pentru nivelul liceal, filiera tehnologică. În situaţia în care aceste şcoli profesionale cu personalitate juridică nu vor realiza acest demers, vor şcolariza elevii, în lichidare, până la finalizarea nivelului de învăţământ profesional.

\*\*) Reţeaua şcolară este organizată, după caz, prin hotărâre a consiliului local/consiliului judeţean/Consiliului General al Municipiului Bucureşti (HCL/HCJ/HCGMB), cu avizul conform al inspectoratului şcolar, sau prin ordin al ministrului educaţiei şi cercetării (OMEC).

În situaţia în care apar, după caz, modificări şi completări ale HCL/HCJ/HCGMB/OMEC, inclusiv ca urmare a reorganizării unor unităţi de învăţământ, autorităţile administraţiilor publice locale şi inspectoratele şcolare au obligaţia de a actualiza, pe pagina web, lista unităţilor de învăţământ de stat, particulare şi confesionale, acreditate/autorizate să funcţioneze provizoriu, care organizează în condiţiile legii activităţi de educaţie în anul şcolar 2026 - 2027.

---------------